Publication: Magyar Közlöny
Issue: MK-2009-172 (Year: 2009, Number: 172)
Era: 2004-2010
Section: A vad védelmérõl, a vadgazdálkodásról, valamint a vadászatról szóló 1996. évi LV. törvény (a továb biak ban: Vtv.) 78. §
Paragraph Index: 768

(4) bekezdése szerint a vadászatra jogosult – vadveszély esetén – az út létesítõjénél, fenntartójánál, közúti jelzések elhelyezését kezdeményezheti. Az út létesítõje, fenntartója köteles a kezdeményezésnek helyt adni. A fenti jogszabályok értelmében tehát, amennyiben mind a gépjármû vezetõje, mind a vadászatra jogosult betartotta a reá vonatkozó szabályokat, a Ptk. hivatkozott rendelkezése a vadászatra jogosult kárfelelõsségét azonos szintre emeli a gépjármû vezetõjének, üzemben tartójának felelõsségével. Ebben az esetben a gépjármû vezetõje és a vadásztársaság is viseli saját kárát. A népszavazási kezdeményezés azonban megtévesztõ a választópolgárok számára, tekintettel arra, hogy azt sugallja, hogy a vadveszélyt jelzõ tábla kihelyezése teljes mértékben mentesíti a vadászatra jogosultat a vad által a mezõgazdálkodáson és az erdõgazdálkodáson kívül másnak okozott kár megtérítése alól. Az Országos Választási Bizottság továbbá megállapítja, hogy a vadászatra jogosult nem csak vadásztársaság lehet, hanem például mezõgazdasági vagy erdészeti részvénytársaság is. A kezdeményezés azt sugallja a választópolgárok számára, mintha a jelenleg hatályos jogszabályok értelmében kizárólag a vadásztársaságok lennének jogosultak a vadászatra és kötelesek a vad által okozott kár megtérítésére. Az Nsztv. 10. §-ának c) pontja értelmében az Országos Választási Bizottság megtagadja a kezdeményezés hitelesítését, amennyiben az nem felel meg a tör vény ben foglalt követelményeknek. Mindezek miatt a testület a rendelkezõ részben foglaltak szerint határozott. II. A határozat a Vtv. 78. §-ának (4) bekezdésén, a Ptk. 346. § (3) bekezdésén, az Nsztv. 2. §-án, 10. §-ának c) pontján és a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/00889106e3dd94b792f9ebd8329ecc1f68154628/dokumentumok/3e7d87c54b6e0a5040d52c438062bf107f5358d6/letoltes